recursal/SuperWikiNEXT-32B huggingface dataset:
**מנחם שירזי** (21 באוקטובר 1932 - 28 בספטמבר 2006) היה כדורגלן ששיחק בעמדת שוער וגם כדורסלן ישראלי.

ביוגרפיה
--------

שירזי נולד בירושלים בשכונת הבוכרים למשפחה ירושלמית ותיקה. הוא עסק מילדותו בספורט וצמח להיות השוער של מכבי ירושלים והפועל ירושלים. במקביל שיחק כדורסל בנבחרת הירושלמית של שנות ה-50, שיחד עם ישראל טוויל, יעקב שרם, מרדכי תנורי ואברהם הופמן זכתה בגביעים רבים. לאחר שפרש מספורט בשל פציעה בכתף, שימש שופט כדורסל והיה חבר אגד. הכדורגלן ניצן שירזי הוא נכדו של אחיו הבכור ניסן. מנחם היה נשוי למרים שירזי.

במלות חמש שנים לפטירתו התקיים במרכז מורשת בגין בירושלים ערב הקרנה של הסרט הדוקומנטרי ילדי ירושלים. הסרט מגולל את סיפור חייו של מנחם וחבריו, שילדותם עברה בעיר חצויה. בערב נכחו חברים רבים, ביניהם ח"כ לשעבר עוזי ברעם, בני קרוצי, ומואיז מהשיר "אני וסימון ומואיז הקטן" של יוסי בנאי.

קריירה
------

שירזי שיחק כשוער במכבי ירושלים במשך 5 עונות, בשנים 1950–1956. במכבי פתח תקווה שיחק כשוער כדורגל בשנת 1954. במכבי ירושלים שיחק שירזי כשחקן כדורסל בשנת 1955. במכבי יפו שימש שוער כדורגל שתי עונות בשנים 1956–1958, ולאחר מכן שיחק בהפועל ירושלים בתפקיד שוער במשך 4 עונות בשנים 1958–1962. שירזי השתתף במדי הפועל ירושלים בכדורגל בגביע העשור למדינת ישראל ב-1958.

מכבי ירושלים כדורסל 1950**מלחמות ישראל**

עד 1948 היה מנחם חבר בלח"י ושימש כמדביק כרוזים. שם המחתרת שלו היה עמרם.

ב 1956 במהלך מלחמת סיני היה תחת פיקודו של חיים הרצוג, הנשיא ה 6 של מדינת ישראל, שהיה גם מפקד מחוז ירושלים.

במלחמת ששת הימים היה מסופח לצנחנים שכבשו את העיר העתיקה בירושלים. בשל היכרותו הקרובה עם העיר, הוא נבחר להשתתף בכוח הפריצה של הצנחנים לתוך עיר העתיקה דרך הסמטאות, תוך הימנעות מירי צלפים ירדני. בלחימה עצמה לא השתתף.

תמונה מארכיון של מנחם שירזיהפועל ירושלים נגד מכבי חיפה חצי גמר גביע העשור

קישורים חיצוניים
----------------

* פפי תורג'מן: מנחם שירזי היה ספורטאי גדול מאוד, באתר ONE
* מנחם שירזי באתר מכבי ישראל

הערות שוליים
------------

1. ↑  פפי תורג'מן: מנחם שירזי היה ספורטאי גדול מאוד, באתר ONE - מספר אחד בספורט, ‏2011-10-25
2. ↑  ואז לפתע הכדור התפוצץ, באתר Telesport
**מרקו יאנקוביץ'** (בסרבית: **Марко Јанковић**; נולד ב־9 ביולי 1995) הוא כדורגלן מונטנגרי, המשחק בעמדת הקשר בקרבאך.

קריירת מועדונים
---------------

יאנקוביץ' החל לשחק כדורגל בקבוצה הכדורגל לובצ'ן, ובגיל 12 הצטרף למחלקת הנוער של פרטיזן בלגרד. בקיץ 2012 הושאל לטלאופטיק, קבוצת הבת של פרטיזן.

בקיץ 2013 חתם יאנקוביץ' לארבע שנים באולימפיאקוס מליגת העל היוונית, במדיה שיחק בקבוצת הנוער ושיחק בכל משחקי הקבוצה במסגרת ליגת האלופות לנוער, אך לא רשם דקות משחק בקבוצה הבוגרת.

בקיץ 2014 הושאל יאנוקביץ' ל-OFK בלגרד. ב-31 באוגוסט הבקיע את שער הבכורה שלו בקריירה, בניצחון 2–3 נגד נובי פזאר.

ב-31 באוגוסט 2015 הושאל יאנקוביץ' למריבור מליגת העל הסלובנית, עם אופציה לרכישה בסיום העונה. ב-23 בספטמבר ערך את הופעת הבכורה שלו בקבוצה, בתיקו 1-1 נגד דומז'לה.

ב-15 ביוני 2016 חזר לפרטיזן כשחקן מושאל עד לסיום העונה. ב-14 ביולי ערך את הופעת הבכורה שלו בקבוצה, בתיקו 0-0 נגד זגלביה לובלין במסגרת סיבוב המוקדמות השני של הליגה האירופית. בסיום העונה זכה יאנקוביץ' עם הקבוצה בדאבל ובסיום העונה, חתם בקבוצה. ב-14 בספטמבר 2017 הבקיע יאנקוביץ' את שער הבכורה שלו באירופה, בתיקו 1-1 נגד יאנג בויז ברן, במסגרת שלב הבתים של הליגה האירופית.

ב-31 בינואר 2019 חתם יאנקוביץ' לשלוש וחצי שנים בספאל מהסרייה א' בתמורת 1.8 מיליון אירו עבור מחצית מכרטיס השחקן שלו. ב-31 בינואר 2020 הושאל לקרוטונה מהסרייה ב' עד לסיום העונה.

ב-14 בפברואר 2021 חתם יאנקוביץ' בבית"ר ירושלים מליגת העל. ב-19 באפריל, כבש את שער הבכורה שלו בקבוצה, בתיקו 2-2 נגד בני יהודה תל אביב. ב-26 בינואר 2022 שוחרר מבית"ר עקב מצבה הכלכלי הרעוע.

ב-1 בפברואר 2022 חתם יאנקוביץ' בהפועל תל אביב לעונה וחצי.

ב-20 ביוני 2022 יאנקוביץ' חתם בקרבאך מליגת העל האזרית.

קריירה בינלאומית
----------------

בצעירותו שיחק יאנקוביץ' בנבחרות הצעירות של מונטנגרו. ב-29 במאי 2016 ערך יאנקוביץ' את הופעת הבכורה שלו בנבחרת הבוגרת, בהפסד 0–1 לטורקיה. ב-10 בספטמבר 2018 הבקיע את שער הבכורה שלו בנבחרת, בהפסד 1–2 לליטא.

תארים
-----

מריבור
* הגביע הסלובני: 2015/2016

פרטיזן בלגרד
* ליגת העל הסרבית: 2016/2017
* הגביע הסרבי: 2016/2017, 2017/2018

קישורים חיצוניים
----------------

ויקישיתוף מדיה וקבצים בנושא **מרקו יאנקוביץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  גיא בן זיו, ‏יאנקוביץ' חתם רשמית בבית"ר עד סיום העונה, באתר ONE‏, 14 בפברואר 2021
2. ↑  גיא בן זיו, פוטרו: ג'אסי, מארה ויאנקוביץ' שוחררו מבית"ר, באתר ynet‏, 26 בינואר 2022
**פביאן מיטשל ספורקסלדה** (בהולנדית: **Fabian Mitchel Sporkslede**; נולד ב-3 באוגוסט 1993 באמסטלפיין שבהולנד) הוא כדורגלן הולנדי המשחק בעמדת המגן הימני בקבוצת בני סכנין מליגת העל הישראלית.

קריירת מועדונים
---------------

ספורקסלדה גדל במחלקת הנוער של א.ז. אלקמאר, ובשנת 2007 עבר למחלקת הנוער של אייאקס. ב-26 בספטמבר 2012 ערך את הופעת הבכורה שלו בקבוצה הבוגרת של המועדון, בניצחון 3-0 על אוטרכט במסגרת הגביע ההולנדי. שלושה ימים לאחר מכן ערך את הופעת הבכורה שלו בליגת העל ההולנדית, כשהחליף את ראיין באבל בניצחון 1-0 על טוונטה. ארבעה ימים לאחר הופעת הבכורה שלו בליגה ערך ספורקסלדה את הופעת הבכורה שלו במסגרת אירופית, בהפסד 4-1 לריאל מדריד במסגרת שלב הבתים של ליגת האלופות לעונת 2012/2013.

ב-10 ביולי 2014 הושאל ספורקסלדה לווילם II מליגת העל ההולנדית. בסך הכל ערך הופעת ליגה אחת במדי המועדון, והוסיף הופעה אחת בגביע ההולנדי, ובחלון ההעברות של החורף חזר לאייאקס. ב-1 ביולי 2015 שוחרר מהמועדון.

ב-28 בינואר 2016 חתם בקייבו ורונה, והושאל למשך חצי עונה ללופה קסטלי רומאני מהסרייה ג'.

ב-23 ביולי 2016 חתם ספורקסלדה בנאק ברדה מליגת המשנה ההולנדית. בתום עונת 2016/2017 העפיל עם המועדון לליגת העל ההולנדית, ובעונות 2017/2018 ו-2018/2019 שיחק עם המועדון בליגת העל ההולנדית. בסך הכל ערך 65 הופעות ליגה במדי המועדון.

ב-27 בספטמבר 2019 חתם על חוזה לעונה אחת בוואלבייק מליגת העל ההולנדית. בסך הכל ערך שש הופעות ליגה במדי המועדון.

ב-5 בינואר 2021 חתם על חוזה לשתי עונות בדינמו טביליסי מליגת העל הגאורגית. הוא ערך 30 הופעות ליגה והבקיע שני שערים בעונת 2021, וב-1 בינואר 2022 שוחרר מהמועדון.

ב-29 בינואר 2022 חתם ספורקסלדה בבני סכנין מליגת העל הישראלית. ב-31 בינואר ערך את הופעת הבכורה שלו במועדון, בניצחון 1-0 על עירוני קריית שמונה במסגרת הליגה.

קריירה בינלאומית
----------------

בצעירותו, שיחק בנבחרות הצעירות של הולנד.

ב-24 במרץ 2023 ערך את הופעת הבכורה שלו בנבחרת סורינאם בהפסד 2-0 למקסיקו.

תארים
-----

אייאקס
* אליפות הולנד (1): 2012/2013

דינמו טביליסי
* הסופר קאפ הגאורגי (1): 2021

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net

הערות שוליים
------------

1. ↑  'Willem II huurt middenvelder van Ajax met Champions League-ervaring' באתר voetbalprimeur, ‏ 10 ביולי 2014 (בהולנדית)
2. ↑  Fabian Sporkslede voor een jaar RKC'er באתר הרשמי של ואלבייק, 27 בספטמבר 2019 (בהולנדית)
3. ↑  Two new footballers in Dinamo באתר הרשמי של דינמו טביליסי, 5 בינואר 2021 (באנגלית)
4. ↑  חיזוק ראוי: ספורקסלדה חתם בבני סכנין באתר ערוץ הספורט, 29 בינואר 2022 (בעברית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פביאן ספורקסלדה"**.
**סקוט דניאל גולדבלט** (באנגלית: **Scott Daniel Goldblatt**; נולד ב-12 ביולי 1979) הוא שחיין יהודי-אמריקאי בעבר. אלוף אולימפי (אתונה 2004), סגן אלוף אולימפי (סידני 2000), סגן אלוף עולם (ברצלונה 2003) ואלוף אוניברסיאדה (סיציליה 1997) במשחה שליחים 4x200 מטר חופשי.

קורות חיים
----------

גולדבלט גדל בניו ג'רזי. הוא למד באוניברסיטת טקסס באוסטין.

### 1997

באוניברסיאדה שנערכה בסיציליה, איטליה בשנת 1997 זכה גולדבלט בשתי מדליות, זהב וכסף - מדליית זהב במשחה שליחים 4x200 מטר חופשי בתוצאה של 7:26.78 דקות ומדליית כסף במשחה ל-200 מטר חופשי בתוצאה של 1:51.96 דקות.

### 2000

במבחנים האמריקאים לאולימפיאדת סידני (2000) שנערכו באינידיאנה, אינדיאנפוליס באוגוסט 2000 זכה גולדבלט במדליית כסף במשחה ל-200 מטר חופשי בתוצאה של 1:48.12 דקות. במשחקים עצמם הוא זכה במדליית כסף במשחה שליחים 4x200 מטר חופשי ביחד עם ג'יימי ראץ', ג'וש דייוויס וקליט קלר בתוצאה של 7:12.64 דקות, אחרי אוסטרליה שקבעה באותו משחה שיא עולם חדש של 7:07.05 דקות ולפני הולנד (7:12.70 דקות). כשחיין ראשון הוא קבע תוצאה של 1:49.66 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:48.83 דקות, 5 מאיות איטי מעליה לשלב הגמר.

### 2001

באליפות העולם שנערכה בפוקואוקה, יפן בשנת 2001 זכה גולדבלט במדליית ארד במשחה שליחים 4x200 מטר חופשי ביחד עם נייט דאסינג, צ'אד קרווין וקליט קלר בתוצאה של 7:13.69 דקות, אחרי אוסטרליה שקבעה שיא עולם חדש של 7:04.66 דקות ואיטליה (7:10.86 דקות), כשחיין ראשון הוא קבע תוצאה של 1:47.94 דקות, תוצאה שהייתה מאפשרת לו לסיים במקום חמישי, אך הוא סיים במקום שמיני בתוצאה של 1:49.54 דקות. בשלב המוקדמות הוא קבע תוצאה של 1:48.65 דקות ובשלב חצי הגמר הוא קבע תוצאה של 1:48.50 דקות.

בסוף השנה הוא עבר ניתוח באמה השמאלית עקב נזק עצבי ביד.

### 2002

באליפות ארצות הברית שנערכה במרץ 2002 הוא זכה במדליית זהב במשחה ל-400 מטר חופשי.

### 2003

באליפות העולם שנערכה בברצלונה, ספרד בשנת 2003 זכה גולדבלט במדליית כסף במשחה שליחים 4x200 מטר חופשי לאחר ששחה בשלב המוקדמות. הוא דורג במקום שמיני בעולם במשחה ל-200 מטר חופשי באותה שנה.

### 2004

באולימפיאדת אתונה (2004) זכה גולדבלט במדליית זהב במשחה שליחים 4x200 מטר חופשי לאחר ששחה בשל המוקדמות. הוא שחה ראשון בתוצאה של 1:49.53 דקות.

### 2005

בתחרויות השחייה של המכביה ה-17 שנערכו בשנת 2005 זכה גולדבלט ב-4 מדליות 2 זהב, 1 כסף ו-1 ארד. מדליות זהב, במשחי שליחים 4x100 מטר חופשי ו-4x200 מטר חופשי, מדליית כסף, במשחה ל-200 מטר חופשי בתוצאה של 1:50.77 דקות, אחרי שי לבנת שקבע שיא מכביה חדש של 1:50.39 דקות ולפני בריאן גולדברג מארצות הברית (1:50.93 דקות) ומדליית ארד, במשחה ל-100 מטר חופשי בתוצאה של 52.04 שניות, אחרי בריאן גולדברג (51.06 שניות) ושי לבנת (51.09 שניות).

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* סקוט גולדבלט, באתר הוועד האולימפי הבין-לאומי
* סקוט גולדבלט, באתר olympedia.org
**תא סולארי מרוגש צבע** (באנגלית: **Dye-sensitized solar cell**, בראשי תיבות: **DSSC**; נקרא גם **תא גראצל**) הוא תא פוטו-וולטאי גמיש, שיתרונו העיקרי הוא בעלותו הנמוכה. הוא מבוסס על מוליך למחצה המצוי בין אנודה מרוגשת אור ואלקטרוליט.

תא סולארי מרוגש צבע הומצא על ידי ברייאן או'רייגן (אנ') ומיכאל גראצל (אנ') באוניברסיטת קליפורניה בברקלי בשנת 1988, ופותח על ידיהם בבית הספר הפוליטכני הפדרלי של לוזאן עד לפרסומו בשנת 1991. על המצאה זו קיבל מיכאל גראצל את פרס המילניום לטכנולוגיה (אנ') לשנת 2010.

לתא סולארי מרוגש צבע מספר יתרונות שהביאו אליו התעניינות רבה. הוא קל לייצור בטכנולוגיית הדפסה, גמיש ושקוף למחצה, ועיקר החומרים הנדרשים לייצורו הם זולים. עם זאת, נדרשת כמות של רותניום ו/או פלטינה שהם חומרים יקרים יחסית. חסרון של התא הסולארי מרוגש צבע הוא הקושי לייצר אלקטרוליט המתאים למשרעת טמפרטורות רחב. נצילותו נמוכה מזו של התאים הסולאריים הדקים היעילים ביותר, אך למרות זאת חישובי עלות תועלת תאורטיים מייחסים לו יכולת להתחרות במחיר בתחנת כוח מבוססת דלק מאובנים.

מחקר רב מושקע בניסיונות למצוא את הצבע הכי מתאים לשמש כאלקטרוליט. אחת מקבוצות המחקר העוסקת בכך היא בראשות פרופ' אריה צבן באוניברסיטת בר-אילן.

תאים סולאריים מרוגשי צבע הגיעו בתחילת המאה ה-21 לייצור מסחרי, על ידי חברת Innovations 24G בשיתוף קבוצת המחקר של גראצל. חברת 3GSolar הירושלמית עוסקת בפיתוח תאים סולאריים מרוגשי צבע.

קישורים חיצוניים
----------------

ויקישיתוף מדיה וקבצים בנושא **תא סולארי מרוגש צבע** בוויקישיתוף

הערות שוליים
------------

1. ↑  O'Regan, Brian; Grätzel, Michael (1991). "A low-cost, high-efficiency solar cell based on dye-sensitized colloidal TiO2 films". *Nature*. **353** (6346): 737–40. Bibcode:1991Natur.353..737O. doi:10.1038/353737a0. S2CID 4340159.
2. ↑  עמי רוחקס דומבה, ‏המהפיכה הסולארית, באתר "IsraelDefense‏", 11 באוקטובר 2012
3. ↑  לאון קרברסקי, מגמות בתעשייה סולארית פוטו-וולטאית 9, יולי 2010, סעיף 3.5
4. ↑  לאון קרברסקי, מגמות בתעשייה סולארית פוטו-וולטאית 9, יולי 2010, סעיף 4
**תוכנית לימודית אישית** (**תל"א**), תוכנית לימודים אישית הנקבעת לילדים עם לקות הנוגעת לתחומי תפקוד שונים הקשורים ללמידה ולשילוב במערכת החינוך הרגילה או המיוחדת: תפקוד מוטורי, חושי, קוגניטיבי ורגשי, התנהגות ויכולת חברתית ותקשורתית. בנוסף לזאת נשקלת גם יכולתו של התלמיד לבצע באופן עצמאי את פעולות היומיום (ADL), כמו יכולת להסתדר בכוחות עצמו בשירותים, לאכול בכוחות עצמו ולהתלבש בכוחות עצמו.

לפי הוראת משרד החינוך, "בראשית כל שנת לימודים ולא יאוחר ממועד שקבע השר בתקנות, יקבע הצוות המטפל במוסד לחינוך מיוחד, תוכנית לימודים אישית לכל ילד חריג הלומד באותו מוסד". בארצות הברית קיימת תוכנית דומה, Individualized Education Program. בניגוד לתוכנית הישראלית הפועלת בהוראת מנכ"ל משרד החינוך, התוכנית האמריקנית פועלת בהוראת החוק הפדרלי. חוק זה נקרא "חוק חינוך לפרטים בעלי מוגבלויות" (אנ'); (IDEA) של שנת 1975, תיקון בשנת 2004. 

התל"א נבנית על ידי מקורות שונים על הילד, כגון: אבחונים פרא-רפואיים, אבחונים פסיכולוגיים ושיחה עם ההורים, והיכרות עם הילד בסיטואציות שונות (אינטראקציה בין הילד למבוגרים ולילדים. בעבודה אינדיבידואלית, משחק חופשי ועוד).

השותפים לכתיבת התל"א הם ועדת השמה, יועץ חינוכי, רופאים, מורה/גננת לחינוך מיוחד וצוות פרא-רפואי (כגון קלינאי תקשורת ומרפא בעיסוק). לאחר ישיבת הצוות ישנה החלטה במה שואפים לקדם את הילד במהלך השנה.

שלבי כתיבת התל"א
----------------

1. תיאור הילד.
2. נקודות חוזק של הילד ונקודות חולשה של הילד.
3. בחירת מטרה.
4. כתיבת התל"א המורכבת מיעדים המכוונים למטרה כללית.

מאפייני התל"א
-------------

1. התוכנית היא אישית לכל תלמיד.
2. התוכנית מותאמת לגילו ולמצבו של התלמיד.
3. התוכנית נבנית על סמך כוחותיו הנוכחיים של התלמיד.
4. התוכנית כוללת חמישה חלקים:
	1. תיאור מצבו הנוכחי של התלמיד.
	2. מטרות ויעדים.
	3. טווח זמן להשגתם.
	4. אמצעים להשגת המטרות.
	5. דרכי הערכה.
5. התוכנית מתוכננת מראש בתחילת השנה, בראיית צורכי התלמיד לשנה שלמה ועתידו של התלמיד מעבר לשנת הלימודים.
6. התוכנית נבנית מדי שנה מחדש, בהסתמך על המלצות שנקבעו בשנת הלימודים הקודמת.

ראו גם
------

* שילוב בחינוך
* תוכנית חינוכית יחידנית

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph218840

 |
**קים רייבר** (באנגלית: **Kim Raver**; נולדה ב-15 במרץ 1969 בניו יורק) היא שחקנית טלוויזיה וקולנוע אמריקאית. לרייבר קריירה טלוויזיונית עשירה, היא מוכרת בין השאר בשל גילום דמותן של אודרי ריינס בסדרה "24", נייקו ראלי ב"ליפסטיק", קים זאמברו ב"משמרת שלישית" וד"ר טדי אלטמן בסדרה "האנטומיה של גריי".

חיים אישיים
-----------

רייבר נולדה וגדלה בניו יורק. מגיל 6 עד גיל 9, היא שיחקה בסדרת הטלוויזיה "רחוב סומסום". לאחר שסיימה את תפקידה בסדרה החלה לשחק בהצגות בברודוויי. יש לה תואר באומנות מאוניברסיטת בוסטון. לאחר שגמרה את התואר, המשיכה ללמוד אצל מורה בשם ווין ונדמן. היא דוברת באופן שוטף צרפתית וגרמנית, שפה שלמדה כילדה מאמה הגרמנייה.

לרייבר ולבעלה יש שני ילדים. בנה השני נולד במהלך צילומי סדרת הטלוויזיה "ליפסטיק". רייבר חזרה לצילומים שבועות ספורים לאחר הלידה.

קריירה
------

כשרייבר התבגרה, היא השתתפה במספר רב של פרסומות. אך פריצתה המשמעותית הייתה כששיחקה לצד טוני גולדווין ולורה ליני במחזה בברודוויי בשם "חופשה". בעקבות חשיפה זו, היא השתתפה בסרט "סיטי הול" לצידו של אל פצ'ינו. היא גם קיבלה תפקידים ראשיים בסדרות "24" ו"משמרת שלישית". בשנת 1998 גילמה את אחת הדמויות הראשיות של קלריסה מק'אליסטר בסדרת הדרמה "השילוש הקדוש" ברשת NBC, אך בוטלה לאחר עונה אחת בשל ממוצע רייטינג נמוך.

ב-2006, היא לוהקה לסדרה "התשעה" שהתבטלה מאוחר יותר באותה שנה.. 

ב-2008 קיבלה את התפקיד המוביל בסדרה "ליפסטיק ג'ונגל". 

בשנת 2009 הצטרפה לעונתה השישית של סדרת הדרמה הרפואית "האנטומיה של גריי" של רשת ABC, שם היא גילמה את ד"ר טדי אלטמן עד לעונה השמינית בשנת 2012. 

בשנת 2015 שיחקה בעונה השלישית של סדרת הדרמה "מעגל שלם" בתפקיד מדליין פולקנר.

בשנת 2017 גילמה את ד"ר ברגשטיין בסדרת הטלוויזיה "ריי דונובן" בעונתה החמישית ובאותה השנה חזרה לשחק בסדרה "האנטומיה של גריי" בעונה ה-14.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **קים רייבר** |
| ויקישיתוף תמונות ומדיה בוויקישיתוף: **קים רייבר** |

* קים רייבר, ברשת החברתית אקס (טוויטר)
* קים רייבר, ברשת החברתית אינסטגרם
* קים רייבר, במסד הנתונים הקולנועיים IMDb (באנגלית)
* קים רייבר, באתר AllMovie (באנגלית)
* קים רייבר, באתר Rotten Tomatoes (באנגלית)
* קים רייבר, במסד הנתונים הקולנועיים KinoPoisk (ברוסית)
* קים רייבר, באתר MusicBrainz (באנגלית)

הערות שוליים
------------

1. ↑  "Kim Raver Biography". *TV Guide*.
2. ↑  Nellie Andreeva, Nellie Andreeva, ‘Grey’s Anatomy’: Kim Raver To Make A Return In Season 14, Deadline, ‏2017-06-20 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 6092769
* BNE: XX4615079
* BnF: cb15506438z (data)
* GND: 140077081
* ISNI: 0000 0001 1695 3381
* LCCN: no2007026602
* MusicBrainz: 370c5d53-a64a-4c04-bff3-a7989989c2c3
* SUDOC: 169014541
* VIAF: 103385214
* WorldCat: lccn-no2007026602

 |
**פיגוע ההתאבדות במסטונג** שבפקיסטן היה פיגוע התאבדות שהתרחש ב-13 ביולי 2018. מחבל מתאבד פוצץ את מטענו בקרב קהל שנכח באספת בחירות מקומית. עקב ההתפוצצות נהרגו 149 אנשים ונפצעו 189 אנשים. היה זה בין הפיגועים החמורים ביותר בהיסטוריה של פקיסטן (על פי מספר הקורבנות).

הפיגוע התרחש בעיירה מסטונג במחוז בלוצ'יסטן שבמרכז המדינה, כ-35 קילומטר מבירת המחוז כוויתה. היה זה במהלך האירועים לקראת הבחירות הכלליות בפקיסטן, המיועדות להיערך ב-25 ביולי 2018. המחבל המתאבד תקף קהל של כאלף איש שנאספו באספת בחירות של המועמד סיראג' ראיזני, אשר התמודד על מושב באספה המחוקקת של מחוז בלוצ'יסטן. המחבל הפעיל בתוך הקהל מטען חבלה שנשא, שנאמד במשקל של 16–20 קילוגרם. כשליש מן המשתתפים באירוע נפגעו. בין ההרוגים היה גם המועמד ראיזני וכן תשעה קטינים. הנפגעים הועברו לבית חולים בעיר כוויתה, שהוצף תחת העומס.

מחוז ח'וראסאן של המדינה האסלאמית קיבל אחריות לפיגוע. הארגון היה אחראי גם לפיגוע התאבדות במסטונג במאי 2017, שבו נרצחו 28 איש.

ממשלת מחוז בלוצ'יסטן הכריזה בעקבות הפיגוע על שני ימי אבל.

הפיגוע היה חלק מגל אלימות בפקיסטן שפרץ על רקע הבחירות הקרבות. מתחילת חודש יולי ועד לפיגוע במסטונג התרחשו ארבעה פיגועי טרור ברחבי פקיסטן. במהלכם נהרגו 20 איש ונפצעו עשרות. בנוסף, ביום הפיגוע במסטונג נכשל ניסיון להתנקש (בפעם השלישית) בחיי השר הראשי לשעבר של מחוז ח'ייבר פח'טונח'ווה, אכרם ח'אן דוראני. הפיגוע בוצע באמצעות פיצוץ אופנוע תופת, שהופעל מרחוק. בפיגוע זה נהרגו חמישה אנשים ו-37 נפצעו. ארגון איתיחאד אל-מוג'הדין קיבל אחריות לפיגוע זה.

ראו גם
------

* פיגוע ההתאבדות בכוויתה
* פיגוע ההתאבדות במסטונג (2023)

קישורים חיצוניים
----------------

* AFP, הפיגוע בפקיסטן: "השני הכי קטלני בהיסטוריה של המדינה", באתר ynet, 16 ביולי 2018
* Hasaan Ali Khan, ‏With 149 martyred, Mastung is one of the deadliest terrorist attacks in Pakistan's history, באתר The Express Tribune, ‏16 ביולי 2018
**איריס קול** (נולדה ב-9 באפריל 1970) היא שדרנית רדיו, מנחת טלוויזיה, סופרת ומשוררת ישראלית.

ביוגרפיה
--------

נולדה ברמת גן. שירתה בצה"ל בהיאחזות נח"ל. לאחר שחרורה מהצבא, למדה משחק בבית צבי.

קול התחילה את הקריירה בכתיבת טור רכילות שבועי במגזין "פנאי פלוס". בהמשך הגישה פינה שעסקה בתוכניות טלוויזיה חדשות, במסגרת התוכנית "חוזרים על ארבע" של ירון דוידוב ב"רדיו ללא הפסקה". בהמשך קיבלה תוכנית רדיו שבועית משלה בתחנה זו, "איריס לא גומרת", שכללה ייעוץ למאזינים בנושאי זוגיות ומיניות.

ב-1999 עברה להגיש ב"רדיו ללא הפסקה" תוכנית ראיונות בשם "איריס קול", שעסקה בזוגיות, יחסי הורים וילדים, יחסים חברתיים ועוד. באותה שנה הגישה לראשונה תוכנית הטלוויזיה משלה ברשת. בהמשך הגישה תוכנית בענייני אהבה ב"ערוץ בריזה" במסגרת Yes הטלוויזיה בלוויין. ב-2008 הייתה אחת מארבע מגישות התוכנית "השאלון" בערוץ SHE של yes, שנסגר לאחר שנה אחת. באותה שנה השתתפה גם בתוכנית "סדרת חינוך" בערוץ 2 בנושאי חינוך ילדים.

מ-2008 מגישה קול את תוכניתה מדי ערב ברדיו 103FM (רדיו ללא הפסקה), בה היא מראיינת זמרים, שחקנים ואנשי ברנז'ה למיניהם בנושאי תרבות, מוזיקה, פנאי וסגנון חיים.

באוקטובר 2020 השיקה את ספרה הראשון "**ציפור לא ממציאה שמיים**", שנכתב בעקבות משבר מחשבת שווא שעברה.

קול נשואה לדרור חליבה, איש הייטק, ולהם שלושה ילדים, בת דודתה היא השחקנית מיכל טראוריג.

קישורים חיצוניים
----------------

* איריס קול, ברשת החברתית פייסבוק
* איריס קול, ברשת החברתית אקס (טוויטר)
* איריס קול, באתר "רדיו ללא הפסקה"
* איריס קול, במיזם "אישים" לתיעוד היצירה הישראלית
* ליאור זאבי, קולה של איריס: ביקור בית אצל איריס קול, באתר nrg‏, 16 ביוני 2009
* יובל אברמוביץ', הקול כלול, באתר ישראל היום, 27 ביוני 2014

הערות שוליים
------------

1. ↑  איריס קול תחליף את ורדה רזיאל ז'קונט, באתר ynet, 27 באפריל 2008
לרנד הנד, 1924
**בילינגס לרנד הנד** (באנגלית: **Billings Learned Hand**;‏
27 בינואר 1872 – 18 באוגוסט 1961) היה שופט אמריקני. הוא נודע בשל גישתו הליברלית לחופש הביטוי ובשל השימוש שלו בכלכלה כדי לבחון שאלות משפטיות, בייחוד בתחום דיני הנזיקין. הנד כיהן בבית המשפט הפדרלי השני לערעורים. הוא נחשב למשפטן האמריקני הדגול ביותר שמעולם לא ישב בבית המשפט העליון.

שנותיו הראשונות
---------------

לרנד הנד נולד ב-27 בינואר 1872 באולבני שבמדינת ניו יורק.

השכלה
-----

פרק זה לוקה בחסר. אנא תרמו לוויקיפדיה והשלימו אותו.

בבית המשפט המחוזי
-----------------

הנד מונה לבית המשפט המחוזי של ארצות הברית עבור המחוז הדרומי של ניו יורק, בשנת 1909, על ידי הנשיא ויליאם טאפט.

בבית המשפט לערעורים
-------------------

בשנת 1924 מונה הנד לבית המשפט לערעורים על ידי נשיא ארצות הברית קלווין קולידג'.

הנד היה מהראשונים אשר ביטאו קביעה משפטית על ידי נוסחה מתמטית: בפסק דין *United States v. Carroll Towing Co.*, 59 F.2d 169, הוא פיתח את נוסחת הנד, על פיה נתבע יחשב רשלן כאשר עלות אמצעי הזהירות שניתן היה לנקוט לשם מניעת הנזק (B) נמוכה מעלות הנזק (L), בהתחשב בהסתברות התרחשותו (P). כלומר, אם B קטן מ-L כפול P, הנתבע יחשב רשלן שכן יכול היה למנוע את הנזק במחיר נמוך יותר מאשר הירידה ברווחה המצרפית הכוללת.

בן דודו אוגוסטוס הנד היה גם הוא שופט ידוע, ושירת לצד לרנד הנד בבית המשפט השני לערעורים. פרופסור רונלד דבורקין שימש כמתמחה של הנד.

קישורים חיצוניים
----------------

ויקישיתוף מדיה וקבצים בנושא **לרנד הנד** בוויקישיתוף
* לרנד הנד, באתר "Find a Grave" (באנגלית)
* לרנד הנד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298555605171
* BnF: cb124337890 (data)
* GND: 119195038
* ISNI: 0000 0000 8097 7276
* LCCN: n50024265
* MusicBrainz: b5643951-1db1-47a2-b562-9b31ae342d97
* NKC: jn19990003130
* NTA: 070232512
* SNAC: w6988n08
* SUDOC: 033475830
* Trove: 849459
* VIAF: 18026297
* WorldCat: lccn-n50024265

 |
חתול הימלאיה
**הימלאיה** הוא גזע של חתול הבית שנוצר מהכלאת חתול פרסי עם חתול סיאמי.

היסטוריה של הגזע
----------------

חתול ההימלאיה הוא תוצאה של הכלאת החתול הפרסי עם חתול סיאמי. הניסיונות המסודרים הראשונים להכלאה בין החתולים הפרסים לחתולים הסיאמים התקיימו בארצות הברית ושוודיה בתחילת שנות ה-20 של המאה ה-20, אך אין תיעוד המראה את תוצאות הניסיונות הללו. בשנת 1931 שני חוקרים מהפקולטה לרפואה באוניברסיטת הרווארד החלו לעבוד על פיתוח חתול עם גוף ופרווה של חתול פרסי ודוגמת החודים (החוטם, האוזניים, כפות הרגליים והזנב) המיוחדת של החתול הסיאמי. לאחר חמש שנות מחקר הצליחו במשימתם וגור חתולי ההימלאיה הראשון שנקרא דביוטנט (Debutante) נולד. כעבור שני עשורים נוספים הגזע הוכר באופן רשמי על ידי התאחדויות החתולים, וב-1955 ערך את הופעת הבכורה בשם "כהה חודים ארוך שיער".

במהלך עשר השנים הבאות צבר הגזע פופולריות במהירות. עם זאת, רוב חתולי הגזע התקשו לעמוד בתקן הגזע, שתמך בחתול עם מאפיינים פרסיים. מגדלים רבים חדלו להשתמש בחתולים פרסיים אחידי צבע בתוכניות הגידול כשם שהיו אמורים לעשות. במקום זאת, הם זיווגו כהי חודים אחד עם השני וכתוצאה מכך התרחקו מהמראה הפרסי, ואת מקומו של האף הפחוס האופייני החל לתפוס אף ארוך.

בשנות ה-70 המגדלים ניסו לנסח מחדש את היעדים שהם מנסים להשיג בפיתוח הגזע. היה ברור לרובם שצריך להתחיל לעבוד על חתולים בעלי מאפיינים פרסיים יותר בולטים. כדי להשיג זאת, החלו בזיווגים עם פרסיים בעלי צבע אחיד, והמשיכו בתוכנית הגידול רק עם החתולים הטובים שהתקבלו. לא כל המגדלים הסכימו עם התוכנית. היו שהעדיפו להישאר עם ההימלאיה הנבדלת מהפרסי, אך הם לא יכלו להמשיך להשתתף בתערוכות.

בימינו נהוג לזווג מדי פעם בין החתולים הימלאיים לחתולים פרסיים כדי לקרב את המבנה של חתול ההימלאיה למבנה של החתול הפרסי. סטנדרט הגזע זהה לסטנדרט של החתול הפרסי וכיום חתול ההימלאיה מוצג באותו סיווג יחד עם שאר החתולים הפרסיים.

מבנה כללי
---------

ההימלאיה הוא בעל פרווה ארוכה ומלאה דוגמת החתול הפרסי. צבעיה של הפרווה מגוונים ודומים לצבעיו של החתול הסיאמי. צבע זה הוא מוטציה של גן הלבקנות וזהו גם מקור העיניים הכחולות. צבע פרווה מיוחד זה קשור לטמפרטורה ולכן החתול מתכהה עם הגיל.

עיניו של ההימלאיה כחולות, פניו רחבות ורגליו קצרות ועבות.

### צבע פרווה

ההימלאיה מצוי במגוון רחב של שילובי צבעים:

* שחום (Seal): פרווה בצבע שנהב כחול, חודים בצבע חום-אפרפר כהה.
* שוקולד (Chocolate): פרווה בצבע שנהב, חודים בצבע חום.
* כחול (Blue): פרווה בצבע לבן-כחלחל, חודים בצבע כחול-אפרפר.
* לילך (Lilac): פרווה בצבע לבן-ורדרד, חודים בצבע אפור-ורדרד.
* אדום (Red): פרווה בצבע לבן-שנהב, חודים בצבע כתום או אדום.
* שנהב (Cream): פרווה בצבע לבן שנהב, חודים בצבע שנהב-כתמתם.
* טורטי (Tortie): פרווה בצבע שנהב כהה, חודים שחומים עם כתמים באדום ושנהב.
* כחול-שנהב (Blue-Cream): פרווה בצבע לבן כחלחל או לבן שנהב, חודים בצבע כחול עם נימור שנהב.
* לילך-שנהב (Lilac-Cream): פרווה בצבע לבן-ורדרד, חודים בצבע אפור-ורדרד עם נימור שנהב.

כל הזנים קיימים גם בגרסת לינקס (Lynx), כלומר חודים בעלי פסים, וצורת M על המצח כמו בדוגמת הטאבי.

קישורים חיצוניים
----------------

ויקישיתוף מדיה וקבצים בנושא **הימלאיה** בוויקישיתוף
* צבעי ההימלאיה עם תמונות
* הימלאיה, באתר אנציקלופדיה בריטניקה (באנגלית)
יריעת ברזנט מגינה על ערסל ותיק ציוד מפני גשם או שלג
**ברנזט** (מכונה גם **אברזין**, **צדרה** או **שמשונית**) הוא יריעה המשמשת להגנה בפני תנאי סביבה.

מבנה
----

יריעות ברזנט מורכבות מליבה ומאריג. ליבת היריעה מיוצרת בדרך כלל מפוליאתילן או פוליוויניל כלוריד. יריעות ברזנט נבדלות בעובי הליבה ובצפיפות האריג - ככל שהליבה עבה יותר וצפיפות האריג גבוהה יותר, בנויה היריעה לעמוד בעומסי עבודה גבוהים יותר. ליריעות ברזנט קלות נחשבות יריעות שעובי הליבה בין 0.13 - 0.15 מילימטר, וצפיפות האריגה 8x8 חוטים לאינץ'. ליריעות ברזנט לעומס גבוה מאוד עובי ליבה של כ-0.4 מ"מ וצפיפות אריגה של 14x14 חוטים לאינץ'. דרך נוספת להבדיל בין סוגי היריעות היא על פי המשקל למטר מרובע. 

יריעות ברזנט נחתכות לשימוש סופי על פי מידות. לאחר חיתוך היריעה נתפרים שוליה למכפלת, אשר לתוכה נתפרות לולאות (בדרך כלל מאלומיניום או ממתכת אל-חלד אחרת), אשר משמשות למתיחת היריעה.

יישום היריעה מתבצע על ידי חיבור חבלים אל הלולאות התפורות במכפלת, וקשירתם למבנה יציב (מבנה, עמודים, עצים, יתדות וכיוצ"ב).

### קוד צבעים

טנדר עם כיסוי ברזנט בצבע כסף על ארגז המטען
בארצות הברית היה מקובל במשך שנים רבות קוד צבעים ליריעות ברזנט:

קוד צבעים| צבע | יעוד | עובי |
| --- | --- | --- |
| כחול | עומס קל | 013 - 0.15 מ"מ |
| צהוב/כתום | עומס בינוני | 0.18 - 0.20 מ"מ |
| ירוק | עומס בינוני | 0.23 - 0.25 מ"מ |
| כסף/אפור | עומס כבד | 0.28 - 0.30 מ"מ |
| חום | עומס כבד מאוד | 0.41 מ"מ |

תכונות
------

יריעות ברזנט הן גמישות, חזקות מאוד יחסית ליריעות בד אחרות, עמידות בפני רטיבות ולרוב גם אטומות למים. מבנה היריעה מונע קריעה או היווצרות חורים, ובמידה ואלה נוצרו מונע את התפשטותם.

שימושים
-------

טלפון שדה EE-8 בתוך נרתיק עשוי ברזנט
יריעות ברזנט מספקות הגנה בפני גשם, שלג, אבק, קרינת שמש, רוח, חומרים שונים ועוד. בין השימושים הנפוצים ליריעות ברזנט:

* כיסויי רכב, כולל גגות רכב, כיסוי ארגזי מטען וכיסויי הגנה לרכב.
* קירות ומחיצות זמניים.
* אוהלים.
* קירוי קל של שטחים גדולים (מגרשי ספורט, גני שעשועים וכדומה)
* כיסוי בריכות
* כיסוי שבר וחורים בגגות.
* שלטי חוצות.
* מפרשים.
* אחסנה יבשה.
* אלונקות ומיטות מתקפלות.

### מניעת נזק

הגורם המשפיע ביותר על יריעות ברזנט הוא הרוח. על מנת למנוע נזק ליריעה כתוצאה מרוח חזקה, קיבוע היריעה נעשה רק באמצעות הלולאות - חיבור יריעות ברזנט על ידי מסמרים או ברגים יוצר חורים ביריעה אשר יורחבו כתוצאה מרוח חזקה, וכן פוגע ביכולת האיטום של היריעה. עטיפה של ציוד או מוצרים העשויים מחומר קשיח מחייבת הגנה על נקודות המגע של היריעה בציוד באמצעות ריפוד, על מנת למנוע שחיקה וקריעה של היריעה.

אטימולוגיה
----------

מקור המילה מרוסית: брезент, שיבוש מ презенинг (עטיפה) שנכנס לשימוש ברוסית במאה ה-18 מההולנדית presenning, דרך הצרפתית מהלטינית praecincta - עטיפה. המונח "אברזין" מופיע כבר בלשון חז"ל שם שימש לתיאור יריעת עור המשמשת לכיסוי.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ברזנט** |
| ויקישיתוף תמונות ומדיה בוויקישיתוף: **ברזנט** |

* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007559099805171
* LCCN: sh2008005213
* NARA: 10663625

 |
פרופ' זאב דרוקמן
**פרופ' זאב דרוקמן** (נולד ב-1945 בישראל) הוא אדריכל ישראלי. מייסד התוכנית לתואר שני לארכיטקטורה ועיצוב אורבני באקדמיה לאומנות ועיצוב "בצלאל" בירושלים.

קריירה
------

למד בפקולטה לארכיטקטורה ובינוי ערים בטכניון בחיפה ב-1966. מיד עם סיום לימודיו ב-1971 התמנה כחבר בצוות תכנון של משרד הבינוי והשיכון. מספר שנים לאחר מכן התמנה לתפקיד האדריכל הראשי במחוז הצפון של המשרד ועבד כראש צוות לפיתוח פרויקטים נסיוניים באגף תכנון והנדסה עד שנת 1987.

במקביל מאז שנת 1977 שימש כמרצה בפקולטה לארכיטקטורה ובינוי ערים בטכניון. בשנת 1990 התמנה לראש המחלקה לעיצוב סביבתי דאז, באקדמיה לאומנות ועיצוב בצלאל, ירושלים. שנתיים מאוחר יותר הוביל מהלך שבסופו הכירה המועצה להשכלה גבוהה במחלקה לעיצוב סביבתי כמחלקה לארכיטקטורה. דרוקמן עמד בראש המחלקה במשך יותר מעשור.

פרופ' דרוקמן מרצה בפקולטות לאדריכלות ובינוי ערים ברחבי העולם (בהן הונג קונג, הודו, צרפת, סלובקיה, ארצות הברית ואוסטריה), ומוביל סמינרים בינלאומיים בנושא אדריכלות ובינוי ערים.

פרופ' דרוקמן הוא נציג של ישראל בארגון האדריכלים הבינלאומי UIA בקבוצת העבודה למבני חינוך ותרבות, והוא חתן אות יקיר עמותת האדרכלים לשנת 2008, על פועלו בתחום החינוך לאדריכלות.

באפריל 2008 מונה על ידי אלוף פיקוד המרכז גדי שמני לחבר המועצה להשכלה גבוהה (יהודה ושומרון).

פרויקטים בולטים
---------------

* תכנון אורבני ומבני של העיר ימית - 1971-1975.
* תכנון השלד העירוני של כלל ערי הפיתוח בגליל.
* בית ספר כי"ח חרשים.
* בית הספר הדו-לשוני ירושלים.
* בית ספר תיכון - כרמיאל.
* אצטדיון הספורט - נצרת עילית.
* בית ספר יסודי לחינוך מיוחד - מכבים-רעות, בשיתוף עם האדריכלים אדם ודני איל
* תכנון כיכר העצמאות - נתניה.
* תכנון ועיצוב אורבני - עכו צפון.
* בניין העירייה - טירת כרמל.
* תכנון ועיצוב שכונת עג'מי - מדרון יפו.
* בית ספר יסודי ובית ספר תיכון בית אליעזר - חדרה.
* תכנון בית ספר יסודי ממלכתי - חדרה.
* בית ספר יסודי ע"ש יעקב כהן - קריית אונו, 2009 (הקמה בשלבים).

כמו כן תכנן שכונות מגורים רבות באשקלון, טירת כרמל, שכונת התקווה, תל אביב, נצרת עילית, מקבצי מגורים בטבריה, חצור הגלילית וקריית שמונה.

קישורים חיצוניים
----------------

* מיכאל יעקובסון, ימי ימית - 7 השנים הטובות והסוף המר, באתר Xnet‏, 8 באפריל 2012
* אתר למנויים בלבד נעמה ריבה, זאב דרוקמן: "אין דבר מעליב מזה שמגדירים אותנו כמדינת נדל"ן", באתר הארץ, 22 בפברואר 2023

* "רחוב פנימי" בבית הספר היסודי ע"ש יעקב כהן, קריית אונו, 2010"רחוב פנימי" בבית הספר היסודי ע"ש יעקב כהן, קריית אונו, 2010
* בית הספר כי"ח חרשים בירושליםבית הספר כי"ח חרשים בירושלים
* בית הספר הדו-לשוני - מבט לשדרה המרכזיתבית הספר הדו-לשוני - מבט לשדרה המרכזית
* בית הספר הדו-לשוני ירושליםבית הספר הדו-לשוני ירושלים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007515119605171
* VIAF: 308263345
* WorldCat (עם VIAF): 308263345

 |
**החזית העממית לשחרור אריתריאה** מוכרת באריתריאה ובאתיופיה בשם **שעביה** (החזית **העממית** בערבית) או **הגחא** (בתיגרינית: **ህዝባዊ ግንባር, ህግ**, **ה**זבווי **ג**נבר **ח**ארנת **א**ריתריאה) היה ארגון שנלחם לעצמאות אריתריאה מאתיופיה במהלך מלחמת העצמאות האריתראית ומלחמת האזרחים האתיופית.

היסטוריה
--------

סמל הארגון.
השעביה שבה כ-30% מהלוחמים היו נשים נוצרה ב-1970 כארגון שמאל שהתפצל מארגון הג'אבחה. הכינוס הראשון של הארגון החדש התקיים בינואר 1977 ושם נקבעו באופן רשמי המטרות של הארגון. במהלך הכינוס הארגון אימץ תוכנית ליברלית, בה נקבעו זכויות האישה ועידוד חינוך על מנת להוריד את הבורות בקרב האוכלוסייה, בכינוס זה נקבע שהארגון מכיר רק בגבולות מתקופת הקולוניאליזם האיטלקי. בעקבות הפיצול, השעביה והג'אבחה עלו בדרגת העימותים מעימות אידאולוגי לעימות צבאי במשך מלחמות האזרחים האריתראיות, במקביל למלחמה כנגד אתיופיה. בתחילת שנות ה-80 של המאה ה-20 הסכסוכים הסתיימו כאשר השעביה הצליח כמעט להשמיד את הג'אבחה וראשיו נמלטו לסודאן השכנה ובכך השעביה היה הארגון העיקרי בלוחמה כנגד אתיופיה עד שהשלים עם הארגון המתחרה בכינוס השני של הארגון ב-1986.

דגל הארגון.
במשך המלחמה כנגד אתיופיה הארגון הצליח לתפוס חיילים אתיופים רבים בשבי. הארגון לא התעלל בשבויים אך גם לא דאג להם. במהלך המאבק הארוך שלו הארגון ייצר בתי חולים תת-קרקעיים ששם ייצרו גם תרופות ללוחמים. בכינוס השני של הארגון שהיה תחת סימן איחוד בין השעביה והג'אבחה הוסכם שלשני הארגונים תהיה הנהגה מרכזית אחת. ב-1988 הארגון המשותף החל במתקפה נרחבת כנגד הצבא האתיופי והצליח להשתלט על צפון אריתריאה, שני הארגונים הצליחו לכבוש את כל אריתריאה ב-24 במאי 1991. לאחר כיבוש אריתריאה הארגון שנה את שמו לחזית העממית לדמוקרטיה וצדק והיא המפלגה הפוליטית היחידה באריתריאה.

קישורים חיצוניים
----------------

ויקישיתוף מדיה וקבצים בנושא **החזית העממית לשחרור אריתריאה** בוויקישיתוף
* אתר האינטרנט הרשמי של החזית העממית לשחרור אריתריאה
* החזית העממית לשחרור אריתריאה, באתר אנציקלופדיה בריטניקה (באנגלית)

הערות שוליים
------------

1. ↑  Johnson, Michael; Johnson, Trisha (April 1981). "Eritrea: The National Question and the Logic of Protracted Struggle". African Affairs 80.
2. ↑  Doris, Burgess; Cliffe, Lionel (Spring 1987). "EPLF Second Congress". Review of African Political Economy 14 (38): 107. doi:10.1080/03056248708703724

| המחתרות במלחמת האזרחים האתיופית |
| --- |
| כללי | המפלגה העממית-מהפכנית האתיופית • התנועה הסוציאליסטית הכלל-אתיופית • החזית העממית-מהפכנית הדמוקרטית |
| אריתריאים | החזית לשחרור אריתריאה • החזית העממית לשחרור אריתריאה |
| טיגראינים | הארגון לשחרור תיגראי • האיחוד הדמוקרטי-אתיופי • החזית העממית לשחרור תיגראי |
| אמהרים | התנועה העממית-דמוקרטית האתיופית • חזית קאפגן הפטריוטית |
| אורומו | החזית לשחרור אורומו • ארגון האורומו העממי-דמוקרטי • החזית האסלאמית לשחרור אורומיה |
| עפרים | החזית לשחרור עפר • החזית הלאומית לשחרור עפר • ארגון העפר העממי-דמוקרטי |
| סומלים | החזית לשחרור מערב סומליה • החזית לשחרור אבו סומלי • המפלגה הדמוקרטית של סומליה המערבית • החזית הלאומית לשחרור אוגדן • החזית לשחרור יאסה וגורגרה |
| הטרור האדום |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007448182505171
* BnF: cb118817653 (data)
* GND: 84804-9
* LCCN: n78061467
* SELIBR: 404726
* SUDOC: 028523423
* VIAF: 156536053
* WorldCat: lccn-n78061467

 |
הרב **אלעזר מוריוסף** (1919–2007) היה מרבני מרקש, מורה בטנג'יר וראש ישיבה בקזבלנקה שבמרוקו. בסוף ימיו התגורר בישראל.

ביוגרפיה
--------

נולד בשנת 1919 (ה'תרע"ט) במרקש שבמרוקו לחלווה ולרב מאיר מוריוסף. בצעירותו למד אצל הרב שלמה "ל'חכם" דהן. כשבגר למד בחברותא מדי יום עם הרב מרדכי קאקון, ששימש כדיין בעיר. בתקופה שלפני נישואיו, שימש כמגיד שיעור בישיבה מקומית.

לאחר שנישא לאליסיה בן טולילה, עבר לקזבלנקה והחל לשמש כראש ישיבת "נווה שלום" בעיר. את האחרונה הקים הרב מאיר אלבז (נכדו של הרב אבא אלבז), וייעודה היה הכנת בוגריה ללימודים בישיבות באירופה, בשל המחסור בבחורי ישיבה שנוצר בישיבות אלו לאחר השואה.

לאחר תקופה בקזבלנקה עבר לטנג'יר. בתקופות אלו גם שימש כמורה לדקדוק עברי.

היה ידידם של הרב חיים רפאל שושנה ורבי דוד בוזגלו.

בחודש פברואר 2001 עלה לישראל והתיישב באשדוד.

הלך לעולמו ב-26 באפריל 2007 (ח' באייר ה'תשס"ז) לאחר מחלה, ונקבר באשדוד.

הרב מוריוסף העמיד תלמידים רבים, בהם הרבנים עמרם אלחדד - דיין ואב בית דין בחיפה, חיים אלחדד - מורה צדק בירושלים, פנחס קריספין - רב באשדוד ואליהו סויסה - רב מחלקת הכשרות באשדוד.

הגאון חכם רבי אלעזר מוריוסף זצ"ל ר*י "נוה שלום" בקזבלנקה*

חיבוריו
-------

השאיר אחריו כתבי יד וחידושים על הש"ס, שיצאו לאחר פטירתו בספרים:

* **מנוחת אלעזר**
* **תורת אלעזר**

קישורים חיצוניים
----------------

* אהרון מיכאלי, הגאון רבי אלעזר מור יוסף זצ"ל, בעיתון יום ליום
* מעמד הכנסת ספר תורה לזכרו, באתר מנהגי מרוקו

הערות שוליים
------------

1. ↑  מצבתו, באתר BillionGraves
2. ↑  קבר רבי אלעזר מור יוסף, סרטון באתר יוטיוב
3. ↑  ערב עיון בנושא 'יהדות מרוקו חכמיה ומנהגיה' נערך באשדוד, כ"ד ניסן תשע"ג, באתר לדעת
מרים הרמן-בד
**מרים הרמן–בד** (2 בינואר 1919 – 5 בינואר 1990) הייתה מראשונות קרייניות רשות השידור בתקופתה המנדטורית ומנהלת מחלקת השידורים לילדים ונוער ברשת א' של קול ישראל.

ביוגרפיה
--------

הרמן-בד נולדה בקניגסברג שבגרמניה, ובהיותה בת ארבע עלתה משפחתה לארץ ישראל והתיישבה בירושלים, בה היא חיה כל ימיה. אביה, ד"ר היינץ (חיים) הרמן, היה רופא עצבים ועד 1948 ניהל את בית החולים "עזרת נשים" בירושלים. מרים למדה בגימנסיה העברית ברחביה ובנעוריה הייתה חניכה בתנועת "השומר הצעיר".

בשנת 1938 נסעה לאנגליה והחלה בלימודיה האקדמיים, אך אלו הופסקו בעקבות מלחמת העולם השנייה והרמן התגייסה לחיל העזר לנשים של הצבא הבריטי ושירתה במצרים. בתום המלחמה השתחררה והתגייסה לארגון "ההגנה". את לימודיה השלימה במהלך השנים וסיימה לימודי תואר שני בספרות אנגלית.

הרמן-בד החלה לעבוד בשנת 1947 ב"קול ירושלים", תחנת הרדיו שנקראה "קול ישראל" לאחר קום המדינה. בראשית דרכה בתחנה שימשה קריינית, כמנחה בקורסים לשדרים וכאחראית על תסכיתי הנוער. בשנים שלאחר מכן החזיקה בתפקידים מנהלתיים נוספים, עם מינויה בראשית שנות החמישים לאחראית על תוכניות הנוער ובראשית שנות השישים למנהלת אגף השידורים לילדים ונוער. באחריות האגף נכללו שידורי התחנה המיועדים לגיל הרך ועד לנוער בוגר. באמצעותו הונהגו עד לשלהי שנות השבעים השידורים ברדיו לבתי הספר, אשר פסקו עם כניסת הטלוויזיה הלימודית.

בתפקיד זה נותרה עד צאתה לגמלאות, בשנת 1984. במהלך שנים אלו התפתחה מתכונת השידורים וכללה סידורים של עיבודים לתסכיתים של ספרות ילדים ונוער (דוגמת "מסע הפלאים של נילס הולגרסון", "הרפתקאות אלפונס החתול הג'ינג'י", "קרשינדו ואני" (מאת דבורה עומר, שלימים יצא כספר) ו"סיפורי אלף לילה ולילה" בהקראת מוטי ברכאן). נוסף לאלו הוקראו במסגרת התוכניות סדרות סיפורים שרבים מהם יצאו לימים כספרים (דוגמת ספריו של יצחק נוי "גבעת האירוסים השחורים" ו"רון וג'ודי בניו יורק"), וכן שעשועונים (חידוני "בארץ הלמה" של שמואל רוזן) ומגזינים (דוגמת "עולם המדע" ו"חתול בשק").

אנשי רדיו, טלוויזיה ותיאטרון רבים החלו את דרכם תחת הדרכתה. בהם: רבקה מיכאלי, יורם רונן, אסתר סופר, נעמי דליות, נילי המאירי, בצלאל לוי, בני הנדל וכמה מבני משפחת בנאי. בין מגישי המגזינים ניתנה במה לאנשי רוח בנעוריהם ובהם דויד גרוסמן, ששידר את ספר ביכוריו "דו-קרב", אריה אלדד, עליזה רוזן ואחרים.

הרמן-בד השתתפה בעצמה בתסכיתים (בהם "דו-קרב") ובהקראת סיפורים (בהם "ידידי מרחוב ארנון"). מלבד קולה המוכר, הרמן-בד נודעה כבעלת השכלה ורואיינה בתוכניות שונות בתחומי מוזיקה קלאסית וספרות אנגלית וכללית.

הרמן-בד נתפסה בציבור כאשת מקצוע שהגשימה למופת את מעמדה כאשת ניהול דעתנית, עוד בטרם חדרה התודעה הפמיניסטית לישראל. תודעתה הפוליטית המפותחת הביאה אותה ליטול חלק במאבקים מקצועיים, בהם מניעת פיטוריו, בשנות החמישים, של אלף ארי וולף, מנהל אולפני התסכיתים של "קול ישראל", על רקע היותו קומוניסט.

הרמן-בד נישאה בשנת 1961 להלל-פליקס בד, חברה לתנועת "השומר הצעיר" ובנו של הרמן בדט.

קישורים חיצוניים
----------------

* תולדות תסכית הרדיו העברי בבלוג של עורך דבר בדימוס, דני בלוך

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007385827605171
* VIAF: 22152199184414280452
* WorldCat (עם VIAF): 22152199184414280452

 |
**ג'ף ג'ייסון ריין-אדלייד** (בצרפתית: **Jeff Jason Reine-Adélaïde**; נולד ב-17 בינואר 1998) הוא כדורגלן צרפתי המשחק בעמדת הקשר באולימפיק ליון.

קריירת מועדונים
---------------

### תחילת הקריירה

ריין-אדלייד נולד בשמפיני-סור-מרן והחל לשחק באקדמיית הנוער המקומיות עד שהגיע ללאנס, שבה היה חלק מקבוצות הנוער והמילואים של המועדון. ב-18 באפריל 2015, הוא נכלל בסגל המחליפים של הקבוצה הבוגרת של המועדון במסגרת ההפסד 3–1 למץ, אך לא שותף באותו המשחק.

### ארסנל

לאחר אותה העונה, הוא חתם בארסנל מהפרמייר ליג. הופעת הבכורה שלו בקבוצה הבוגרת הגיעה בטורניר קדם עונת 16–2015 של גביע האמירויות, כששותף בניצחון 0–1 על וולפסבורג. לאחר מכן, הוא היה שותף בעיקר במשחקי המילואים של המועדון ובמשחקי הגביע של הקבוצה הבוגרת. לעומת זאת, הוא ספג פציעה באחד ממשחקי המילואים וכתוצאה מכך נעדר מפעילות עד לתום העונה. ריין-אדלייד היה חסר מזל ולא שותף בשום משחק ליגה של ארסנל במהלך שתי העונות שלו במועדון.

### אנז'ה

ב-31 בינואר 2018, ריין-אדלייד הושאל לאנז'ה מליגת העל הצרפתית עד לתום עונת 18–2017. הוא רשם את משחקו הראשון בקבוצה ב-10 בפברואר 2018, כאשר הוא נכנס כמחליף בהפסד 4–0 למונקו. אנז'ה החתימה אותו באופן קבוע ב-26 ביולי 2018.

### ליון

ב-14 באוגוסט 2019, אולימפיק ליון הודיעה על החתמת ריין-אדלייד בחוזה לחמש עונות עבור 25 מיליון אירו כולל בונוסים בשווי של 2.5 מיליון אירו. במהלך משחק ליגה, שנערך ב-15 בדצמבר 2019 נגד סטאד רן, הוא סבל מקרע ברצועה הצולבת הקדמית בברכו הימנית אשר השביתה אותו לחצי שנה.

### השאלה לניס

ב-5 באוקטובר 2020, ריין-אדלייד הצטרף בהשאלה לניס עד לתום העונה עם אפשרות רכישה בסך 25 מיליון אירו.

תארים
-----

### קבוצתיים

ארסנל
* הגביע האנגלי (1): 2016/17

### בינלאומיים

צרפת
* אליפות אירופה בכדורגל עד גיל 17: 2015

### אישיים

* שחקן החודש של הליגה הצרפתית (1): נובמבר 2019

קישורים חיצוניים
----------------

ויקישיתוף מדיה וקבצים בנושא **ג'ף ריין-אדלייד** בוויקישיתוף
* ג'ף ריין-אדלייד, ברשת החברתית אקס (טוויטר)
* ג'ף ריין-אדלייד, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  קשר ארסנל מושבת עד לתום העונה עקב פציעה
2. ↑  ג'ף ריין-אדלייד מצטרף לאנז'ה בהשאלה מארסנל
3. ↑  ג'ף ריין-אדלייד מצטרף לאולימפיק ליון בחוזה עד לשנת 2024 (בצרפתית)
4. ↑  ממפיס דפאי וג'ף ריין-אדלייד סובלים מקרעים ברצועות הצולבות הקדמיות (בצרפתית)
5. ↑  ג'ף ריין-אדלייד מצטרף לניס
6. ↑  ניס מצרפת בהשאלה את ג'ף ריין-אדלייד (בצרפתית)
**בוב השד מהבקבוק** (קאטאקאנה: **ハクション大魔王**) היא סדרת אנימה בת 52 פרקים שהופקה לטלוויזיה על ידי חברת טאצונוקו הפקות בין השנים 1969 עד 1970. 

הזכויות לסדרה נרכשו בהמשך על ידי חיים סבן, אשר הפיק את הדיבוב באנגלית לסדרה אשר נקראה במהדורה האנגלית "Bob in a Bottle".

בשנת 2020 הופקה לסדרה סדרת המשך בה השדה אקומי הייתה הדמות הראשית.

ב-25 בפברואר 2005 יצאה לשווקים מהדורת ה-DVD של הסדרה.

בישראל הסדרה שודרה במקור בתחילת שנות התשעים בערוץ 2 הירדני, ובהמשך היא שודרה במהלך שנת 1992 בדיבוב לעברית בערוץ הילדים, ובהמשך, במהלך תחילת העשור הראשון של המאה ה-21, בערוץ פוקס קידס.

תקציר העלילה
------------

עלילת הסדרה מתמקדת בהרפתקאותיהם של ג'יני בשם האקושון ושל בתו אקובי, המתגוררים בתוך בקבוק עתיק. לאחר שילד בשם קן-צ'אן מוצא במקרה את הבקבוק הוא מגלה לתדהמתו כי בכל פעם שמישהו מתעטש יוצא האקושון מן הבקבוק והוא חייב להגשים את משאלותיו של האדם שהתעטש. בהמשך הוא מגלה שאקומי, בתו של האקושון, חייבת גם כן להגשים את המשאלות של אנשים שמפהקים ליד הבקבוק. האקושון הוא ג'יני מגושם ומבולבל למדי, לכן הוא נוהג בדרך כלל לפשל בעת שהוא מנסה להגשים משאלות. אקובי פחות מגושמת מאביה אך משום שהיא שובבה היא נוהגת באופן מכוון להגשים את המשאלות שלא באופן בו היא התבקשה.

קישורים חיצוניים
----------------

* "בוב השד מהבקבוק", במסד הנתונים הקולנועיים IMDb (באנגלית)
* "בוב השד מהבקבוק", במסד הנתונים הקולנועיים KinoPoisk (ברוסית)
* בוב השד מהבקבוק, במיזם "אישים" לתיעוד היצירה הישראלית
* "The Genie Family", באתר Anime News Network (באנגלית)
**אטואי** (בספרדית: **Hatuey**) היא בירה קובנית שיוצרה במקור במבשלת מודלו שלמשפחת בקרדי.

היסטוריה
--------

אטוי נרקחה לראשונה בשנת 1927 בסנטיאגו דה קובה. זו הייתה בירת הפרימיום הראשונה במדינה. אנריקה שואג (Enrique Schueg) ממשפחת בקרדי שכר מבשלת בירה גרמנית כדי ליצור את המשקה. אטואי היה דמות מכובדת במשפחת בקארדי, אמיליו בקארדי תיאר את הצ'יף האינדיאני כ"הקדוש המעונה הראשון שמת למען קובה" (הוצא להורג על ידי הספרדים ב-1512).

הייצור של הבירה גדל לאחר פתיחת מבשלת הבירה Modelo ב-1948 בקוטורו, הוואנה. בשנת 1960, פידל קסטרו החרים (הלאים) את מבשלת מודלו ואת הייצור של אטואי. משפחת בקרדי ברחה מקובה ונטשה את ייצור הבירה אטואי.

ב-1996, בקרדי החייתה את בירה אטואי, בעיקר בזכות הברומאסטר אדוארדו מקורמיק שעבד במבשלת מודלו ורשם הכל על המבשלה והמתכון לאחר שברח מקובה בשנות ה-60. ב-1998 הכריזה בקרדי שהיא הופכת את אטואי לבירה מיוחדת במקום למוצר קובני.

בשנת 2011, בקרדי הכריזה על השקה מחדש של המותג כמבשלת בוטיק.  בשנת 2012 שכרה משפחת בקרדי ברומאסטר כדי ליצור מחדש את הבירה אטואי. לאחר שהושקתה מחדש בדרום פלורידה באופן בלעדי, המותג הושק בניו יורק בשנת 2014.  הרקדנית המקצועית קמילה ארויו (Camille Arroyo) הפכה לשגרירת המותג.

ראו גם
------

* מבשלת מודלו

קישורים חיצוניים
----------------

* אתר האינטרנט הרשמי של אטואי

הערות שוליים
------------

1. 1 2  Bacardi Launches National Distribution of Hatuey, *Brewbound.com*, 21 November 2014
2. 1 2 3  Libby McMillan, Hatuey Beer: Cuban Tradition in Florida, *10best.com*, 15 June 2012
3. ↑  Tom Gjelten, Bacardi and the Long Fight for Cuba, *Viking*, 2008. p.6
4. 1 2  Linda Shrieves, Beer has flavor of Cuba, *Orlandosentinel.com*, 11 July 1996
5. ↑  Alina Matas, Bacardi Is Betting Cerveza Hatuey Will Translate Into Specialty Beer, *Wsj.com*, 6 May 1998
6. ↑  Bacardi Announces Return Of Cuban Favorite, *Beerstreetjournal.com*, 22 June 2011
7. ↑  Lee Klein, Hatuey Beer Returns as a Microbrew, *Miaminewtimes.com*, 6 December 2011
8. ↑  Hatuey Beer launches in NYC, *Impactolatino.com*, 10 December 2014
9. ↑  Maria Prieto, Hatuey Beer’s ‘Muse’ contest winner introduced as new brand ambassador, *Communitynewspapers.com*, 12 September 2014

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אטואי (בירה)"**.
רוי הרגרוב בחצוצרה
**רוי אנתוני הרגרוב** (באנגלית: **Roy Anthony Hargrove**;‏ 16 באוקטובר 1969 – 2 בנובמבר 2018) היה חצוצרן ג'אז ומוביל הרכב. הרגרוב זכה בשני פרסי גראמי ב-1997 וב-2002. כבן טיפוחיו של וינטון מרסליס היה הרגרוב אחד מה"אריות הצעירים" הבולטים של שנות ה-90. ההרכבים בראשותו מנגנים בי בופ והארד בופ בסגנון מסורתי, עם שילוב פאנק (Funk), היפ הופ, מוזיקת נשמה, גוספל ועוד.

תולדות חייו
-----------

הרגרוב נולד בווייקו, טקסס. כתלמיד תיכון התגלה על ידי וינטון מרסליס, שסייע לו להתקדם ולנגן לצידם של מוזיקאים מובילים.

ב-1989 למד במשך שנה במכללת ברקלי למוזיקה בבוסטון ולאחר שנה זו עבר לניו סקול בניו יורק, במקביל צבר ניסיון רב במסגרת הופעות בג'אם סשן במועדוני העיר. ב-1990 חתם בחברת RCA/Novus והוציא את אלבום הבכורה שלו "Diamond in the Rough", הראשון מסדרה של חמישה אלבומים בחברה זו.

בשנת 1993 הופיע עם תזמורת הג'אז של מרכז לינקולן (אותה ניהל וינטון מרסליס). ב-1995 הוציא את "Parker's Mood" עם כריסטיאן מקברייד בקונטרבס וסטיבן סקוט בפסנתר. התקליט, הכולל פרשנות לקטעים של צ'ארלי פארקר זכה לשבחי הביקורת. במקביל הוציא את תקליטו "Family" שכלל סטנדרטים וקטעים פרי עטו. ב-1998 הופיע והקליט עם להקת מוזיקה קובנית בשם "Crisol", אלבומם המשותף, "הבנה" זכה בפרס גראמי.

ב-2002 הקליט עם מייקל ברקר (בסקסופון טנור) והרבי הנקוק (בפסנתר) את "Directions In Music" שבמרכזו שלושה קטעים מאת ג'ון קולטריין ולחנים של ברקר ברוחו. התקליט זכה בפרס גראמי באותה שנה.

ב-2003 הקליט עם הזמרת אריקה בדו ובמקביל הוביל את ההרכב "The RH Factor" שהוציא ארבעה תקליטים ויצר מוזיקה קצבית תוך שילוב סגנונות ג'אז, פ'אנק, היפ-הופ ומוזיקת נשמה ומיצב את הרגרוב כאחד ממחדשי הרית'ם אנד בלוז. ב-2008 הקליט שני תקליטים שונים ביותר "Earfood" עם רביעייה ו-"Emergence" עם ביג בנד בת 19 נגנים.

הרגרוב נפטר ב-2 בנובמבר 2018 כתוצאה מדום לב.

קישורים חיצוניים
----------------

ויקישיתוף מדיה וקבצים בנושא **רוי הרגרוב** בוויקישיתוף
* רוי הרגרוב, ברשת החברתית פייסבוק
* רוי הרגרוב, במסד הנתונים הקולנועיים IMDb (באנגלית)
* רוי הרגרוב, באתר אייטונס (באנגלית)
* רוי הרגרוב, באתר ספוטיפיי
* רוי הרגרוב, באתר AllMusic (באנגלית)
* רוי הרגרוב, באתר MusicBrainz (באנגלית)
* רוי הרגרוב, באתר דיזר
* רוי הרגרוב, באתר Discogs (באנגלית)
* רוי הרגרוב, באתר Songkick (באנגלית)
* רוי הרגרוב באתר Groovin High (באנגלית)
* ביקורת על "Earfood" באתר All About Jazz (באנגלית)

הערות שוליים
------------

1. ↑  "Roy Hargrove, Grammy-Winning Jazz Trumpeter, Dies At 49". *NPR.org* (באנגלית). נבדק ב-3 בנובמבר 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007338096905171
* BnF: cb13949049g (data)
* CiNii: DA16035423
* GND: 134692756
* ISNI: 0000 0001 1486 9901
* LCCN: n92014464
* MusicBrainz: 8cdf780e-b909-4d25-9060-e552e95b3414
* NKC: ola2002158609
* NTA: 107828308
* SNAC: w6hc1h53
* SUDOC: 082304270
* VIAF: 202111
* WorldCat: lccn-n92014464

 |
| Ϙ ϙ קופא |
| --- |
|  |
| אלפבית יווני |
| Α α אלפא | Β β בטא |
| Γ γ גמא | Δ δ דלתא |
| Ε ε אפסילון | Ζ ζ זטא |
| Η η אטא | Θ θ תטא |
| Ι ι יוטא | Κ κ קפא |
| Λ λ למדא | Μ μ מו |
| Ν ν נו | Ξ ξ קסי |
| Ο ο אומיקרון | Π π פאי |
| Ρ ρ רו | Σ σ ς סיגמא |
| Τ τ טאו | Υ υ אופסילון |
| Φ φ פי | Χ χ כי |
| Ψ ψ פסי | Ω ω אומגה |
| אותיות או ליגטורות שאינן בשימוש |
|  דיגמא |  סטיגמא |
|  הטא |  סאן |
|  קופא |  סאמפי |
|  שו |  |

**קופא** (אות גדולה: Ϙ או Ϟ, אות קטנה: ϙ או ϟ) הייתה אות באלפבית היווני. האות סימלה את המספר 90 בספרות יווניות. כאשר האות מופיעה בהקשר אלפביתי, לדוגמה כתיעתוק של q הגרמנית, היא מופיעה בצורה המזכירה יותר Q, כך: .

האות שימשה בתקופה הקדומה אולם בתקופה היוונית הקלאסית הופסק השימוש באות, אם כי ביוונית דורית המשיך השימוש באות עד למאה החמישית לפנה"ס. האות קופא התפתחה מתוך האות Qoph (קוף) באלפבית הפיניקי (המקביל לקו"ף באלפבית העברי), והיא מקורה של האות Q באלפבית הלטיני, וכן באות בעלת שם זהה באלפבית הקירילי.

האות שימשה גם כסימון לעיר קורינתוס, שהכתיב העתיק של שמה היה Ϙόρινθος.

קישורים חיצוניים
----------------

ויקישיתוף מדיה וקבצים בנושא **קופא** בוויקישיתוף
* קוֹפָּה (באנגלית)
* התפתחות האות קופא לאות Q.